Kuin kyyhkynen
Näin usein kuulee sanottavan:
 »Ne armahat on, lempeät,
 kuin kyyhkyläiset oloissahan,
 ja aina hellät, hempeät.

 Tää vertailu ei hukkaan satu
 vaan tarkkahan on kohdallaan.
 Sill’ onkin allaan luonnon latu, –
 sen käyttää moni tiedottaan.

 Kas, kyyhkyn elo armahampaa
 elosta maisen ihmisen
 ei liene, eikä rauhaisampaa;
 se yhtä miten vertailen.

 Jos kyyhkyn elo onkin armas
 ja usein suloin kuhertaa,
 on hetken päästä mieli karvas,
 jo tapellen voi tuhertaa.

 Ne usein hellin toistaan lykkii
 ja armastellen noukkivi,
 vaan heti raivoisana nykkii
 ja silmää toisen koukkivi.